আলায়া ফার্নিচারওয়ালা
আলায়া ফার্নিচারওয়ালা (জন্ম: ২৮ নভেম্বর ১৯৯৭), যিনি আলায়া এফ বা আলিয়া ইব্রাহিম ফার্নিচারওয়ালা নামেও পরিচিত, হিন্দি চলচ্চিত্রে কাজ করা একজন ভারতীয় অভিনেত্রী। তিনি ফারহান ইব্রাহিম ফার্নিচারওয়ালা ও অভিনেত্রী পূজা বেদীর মেয়ে। তার মাতামহ হলেন প্রবীণ অভিনেতা কবির বেদী এবং মাতামহী প্রয়াত নৃত্যশিল্পী প্রতিমা বেদী। কৌতুক ধাঁচের চলচ্চিত্র জওয়ানি জানেমন-এ একটি মুখ্য চরিত্রে অভিনয়ের মাধ্যমে ২০২০ সালে তিনি চলচ্চিত্রে অভিষেক করেন।